《段县尉以兄约斋二诗求和因次韵》
宋代·陈著

兄弟谁无仕宦情，约斋好处最分明。
自缘友□勤相逊，可是诗分要独清。
道义终身为日用，功名外物等云轻。
闭门见说都无事，教子诗书是治生。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。